Марко Ганчев
Господа Кренвирши

chitanka.info

Кренвиршите — туй са тежки,

туй са важни господа:

носят найлонови дрешки,

ами да.

Напоследък дните все са влажни,

все вали, нали,

и не бива хора толкоз важни

да ги навали.

Е, спасиха ли се от водата

господата

с найлоновите си мушами?

Как да ти река? Ами

не успя отвън водата

да ги наръми.

Ама с влизането им във къщи

пльоснаха като в басейн същи

в тенджерата с врялата вода

тия важни господа.

Ами да.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.